རྒྱ་ནག་གི་བདེ་འཇགས་ལ་ཉེན་ཁ་བཟོ་གཞི་ཡིན་པའི་དོགས་པ་བྱས་ཏེ་རྒྱ་ནག་གཞུང་གིས་འགྲོ་བ་མིའི་ཐོབ་ཐང་དོན་གཉེར་ཚོགས་པ་ཞིག་གི་ལས་མི་སི་ཝེ་ཌེན་གྱི་མི་སེར་ཞིག་དོ་དམ་བྱས་ཡོད་པའི་སྐོར་གནས་ཚུལ་ཐོན་ཡོད་པ་དང་འདི་ནི་དེང་སྐབས་རྒྱ་ནག་གཞུང་གིས་སྤྱི་དམངས་ཀྱི་སྒྲིག་འཛུགས་ཁག་ལ་དམ་དྲག་བྱེད་ཤུགས་ཆེ་རུ་གཏོང་བཞིན་པའི་སྐབས་འདིར་བྱུང་བ་ཞིག་ཀྱང་ཡིན་པ་རེད་དེ་ཡང་མིང་ལ་ཕྷི་ཊར་བྷེག་ཀེན་རིཇ་ཞུ་བའི་སི་ཝེ་ཌེན་གྱི་མི་དེ་ནི་༼ཞེས་པ་གཞུང་འབྲེལ་མ་ཡིན་པའི་ཚོགས་པའི་ལས་སྣེ་ཡིན་ཞིང་ཁོང་ཕྱི་ཟླ་དང་པོའི་ཚེས་བཞིའི་ཉིན་པེ་ཅིང་གི་གནམ་ཐང་དུ་ཉེན་རྟོག་པས་འཛིན་བཟུང་བྱས་ཡོད་ལུགས་ཁོང་དང་ཉེ་འབྲེལ་ཆེ་བའི་མི་ཞིག་གིས་རྗོད་ཀྱི་ཡོད་པའི་སྐོར་ཨ་མི་རི་ཀར་རྟེན་གཞི་བྱེད་པའི་རྒྱ་ནག་གི་འགྲོ་བ་མིའི་ཐོབ་ཐང་སྲུང་སྐྱོབ་པའི་མཐུན་ཚོགས་ཀྱི་མགྲིན་ཚབ་པ་ཞིག་གིས་གསར་སྤེལ་ཁང་ལ་འགྲེལ་བརྗོད་བྱས་ཡོད་འདུག